
Q,uum  certamen,  quod  de  origine  causisque 
empyematis  per  tam  longum  tempus  inter  medi- 
cos fuit,  hodie  fere  prorsus  sublatum  sit,  omni- 
bus medicis  empyema  fere  semper  e pleuritide 
tantum  chronica  ortum  ducere  consentientibus, 
generaliter  de  empyemate  nihil  dicam,  sed  to- 
tum hujus  morbi  decursum  plures  casus  tra- 
ctando  describens,  hoc  tantum  ostendere  volo, 
aegrotum  duplici  modo  in  bonam  valetudinem  re- 
stitui posse,  aut  resorptione  facta,  aut  fluido 
prorsus  ex  organismo  eliminato,  quae  eliminatio 
aut  per  bronchos  aut  per  thoracis  tegumenta 
fiat.  Quem  ad  finem  omnia,  quaecunque  in  plu- 
ribus aegrotis,  empyemate  laborantibus,  quos  in 
instituto  clinico,  cui  III.  Truestedt  praeest, 
ipse  observavi,  ad  veritatem  accommodate  nar- 
rabo, quibus  ex  casibus  illustratis  de  empye- 
mate, quid  sequatur,  dicam. 

Primus  affertur  casus,  quo  empyema  tam  peri 
bronchia,  quam  per  thoracis  tegumenta  exitum  i 
invenit,  ita  ut  aegrota  in  bonam  restituta  sit  va- 
letudinem. 


ANAMNESIS. 

Guilelina  Papen,  in  pago,  cui  nomen  est 
Schoepfurth,  haud  procul  a Berolino  sito,  na- 
tus, parentibus  utitur,  quorum  altera  pulmonum 

X 

phthisi  defuncta,  alter  vero  optima  gaudet  vale- 
tudine. Ipsa  autem  corpore  fuit  tenui  debilique, 
habitu  maxime  scrophuloso  atque  a prima  inde 
aetate  respiratione  difficiliore  laboravit,  nunquam 
tamen  morbo  majoris  momenti  usque  ad  annum 
aetatis  decimum  quartum  affecta  tum  temporis  ictu 
vehementiore  in  sinistro  pectoris  latere  inflicto 
non  multo  post  saepius  tussiendo  sputa  ejicere 
incepit  foetorem  gravem  spargentia,  atque  cre- 
brius tunc  frigore  tunc  calore  est  vexata.  Quo 
modo  sex  fere  mensibus  praeterlapsis,  infima  si- 
nistri pectoris  parte  intense  rubefacta  trium  mi- 
noris ambitus  tumorum  ortorum  ex  duobus  na- 
tura apertis  magna  effluit  puris  copia,  qui  effiu- 

4 

xus  ex  hoc  inde  tempore  continuus  fuit.  Qua 
apertura  facta  et  tussis  et  sputorum  excretio 

plane  cesserunt  atque  nunquam  redierunt.  Ni- 
hilominus tamen  oedema  pedum  est  exortum, 
atque  alvo  creberrima  et  liquidissima  in  dies 
emacuit  aegrota. 

Atque  vero  post  sex  fere  hebdomades  prae- 
ter illas  fistulas,  de  quibus  jam  supra  dixi,  al- 
ter elevatus  est  tumor  in  medio  sterno  atque 
iterum  natura  ipsa  apertus  magnam  puris  co- 
piam ex  organismo  eliminabat. 

Quibus  omnibus  factis  aegrota  in  miserrimo  ver- 
sabatur statu,  ita  ut  ex  instituto  clinico,  cui  III. 
Truestedt  praeest,  auxilium  peteret,  peten- 
temque  spes  non  frustrata  est. 

STATUS  PRAESENS. 

Aegrota  in  instituto  recepta  macie  fere  ex- 
tabuit  atque  maxima  debilitate  est  affecta.  Omni 
vero  quidem  tussi  libera,  semper  tamen  febrici- 
tabat, pulsus  frequens,  centies  fere  intra  sexa- 
gesimam horae  partem  micans,  parvus,  paulo 
plenus,  aliquanto  tensus,  omnino  debilis.  Re- 
spiratio etiam  erat  difficilis  et  accelerata  atque 
dexter  solus  pulmo  ducere  videbatur  spiritum, 
quum  hoc  solum  latus  inspiratione  elevaretur  at- 
que respiratio  nec  nisi  pectore  ad  sinistrum  la- 

tus  Inclinato  perfici  posset.  Quo  in  dextro  la- 
tere  respiratio  fere  puerilis  auscultatione,  atque  i 
percussione  sonus  clarus  animadvertebatur.  Si- 
nistrum  vero  pectoris  latus  multo  fuit  majoris 
ambitus,  interstitia  costarum  elevata,  sed  oede- 
mate prorsus  libera.  Et  percussio  in  omnibus 
hujus  lateris  partibus  facta  sonum  praebebat  ob- 
tusum in  parte  inferiore,  in  parte  autem  supe- 
riore magis  clarus  auditus  est  sonus.  Auscul- 
tatione quoque  instituta  murmur  respiratorium  in 
inferiore  hujus  lateris  parte  plane  disideratum, 
in  superiore  vero  atque  in  toto  posteriore  parte 
ubique  perceptum  est.  Qua  causa  pulmonem  si- 
nistrum ad  posteriorem  et  superiorem  cavi  tho- 
racis partem  repressum  esse  virisimile  erat. 
Quo  in  latere  illae  tres  fistulae,  de  quibus  su- 
pra dixi,  tunc  quoque  non  parvam  ediderunt  pu- 
ris quantitatem.  Cordis  vero  et  ictus  et  stre- 
pitus nullo  modo  a norma  decesserunt.  In  ab- 
domine quoque  tactu  nihil  potuit  inveniri,  quin 
normae  fuerit  consonum,  fuit  enim  neque  infla- 
tum neque  tensum,  atque  pressum  omnibus  ca- 
ruit  doloribus.  Attamen  tunc  etiam  adfuerunt 
alvi  dejectiones  frequentissimae.  Menses  jam  ex 
morbi  initio  erant  suppressi.  Neque  vero  cibo- 

rnm  appetentia  neque  digestio  est  laesa.  Somnus 
autem  modo  plane  defuit,  modo  maxime  fuit  in- 
terpellatus. 

■ - , v 

DIAGNOSIS. 

Consideranti  mihi,  non  multo  post  illum  ictum 
in  sinistro  pectoris  latere  inflictum  aegrotam  in 
tussim  incidisse,  qua  sensim  pedetentimque  spu- 
torum non  parva  copia  ejecta  est,  respicienti 
quoque  mihi  majorem  hujus  lateris  ambitum  at- 
que praesertim  signa  et  percussione  et  auscul- 
tatione oblata,  empyema  ex  pleuritide  chronica 
secutum  adfuisse  justo  argumentandum  videtur, 
quod  pro  certo  habeo,  quum  in  secretum  illud  pu- 
rulentum, quod  continuo  e fistulis  effluebat,  ani- 
mum verterim.  Unum  tamen  symptoma,  quod  ma- 
ximi esse  dicitur  momenti,  hoc  in  casu  desideraba- 
tur. Interstitia  enim  costarum  omni  oedemate  ca- 
rebant, cujus  rei  causa  facile  tamen  ex  illis  jam 
initio  ortis  fistulis  intelligitur. 

PROGNOSIS. 

Prognosin  omnino  in  empyemate  malam  esse 
ponendam,  jam  ex  morbi  natura  ipsa  apparet. 
Res  tamen  variae,  quae  aut  adsint  aut  desint, 

in  prognosin  modo  meliorem  modo  pejorem  di-i 
rimendam,  maxime  influere  non  minus  manife- 
stum mihi  videtur.  Ad  quas  prae  omnibus  an- 
norum aetas  pertinet,  quum  aetate  juvenili  atque 
virili  spes  morbi  exitum  felicem  esse  futurum 
multo  major  est  quam  aetate  senili.  Quo  ma- 
jor praeterea  effusorum  humorum  est  copia,  quo 
longius  sunt  in  thorace  accumulati,  quo  magis 
ergo  pulmones  in  functionibus  exercendis  impe- 
diti, eo  in  majore  periculo  aegrotus  versatur. 

Quibus  ad  nostram  aegrotam  relatis,  multa 
adfuerunt,  quae  prognosin  omnino  malam  augu- 
randam hoc  in  casu  in  meliorem  verterent.  Iu- 
venili  euiin  aetate  aegrota  fruebatur  atque  humo- 
res effusi,  non  per  longum  tempus  in  pectore 
infuerant.  At  ne  omittamus  habitum  nostrae 
aegrotae  scrofulosum  atque  constitutionem  omnino 
debilem,  quae  spem  nostram  valde  rursus  tur- 
barunt. 

Quibus  dictis,  quare  prognosin  dubiam  esse 
habendam  putem,  quisquis  intelliget. 

CURATIO. 

Quum  morbus  primarius  jam  dudum  praeter- 
ierit atque  humores  effusi  jam  sponte  effluxe- 

rint,  vires  autem  ad  minimum  essent  consumptae, 
hae  erant  augendae  atque  puris  effluxus  adju- 
vandus. Quem  ad  finem  fistulae  inferioris  aper- 

\ w 

tura  spongia  pressa  dilatata  est,  qua  remota 
puris  valde  spissi  uncia  una  ad  unciam  unam 
et  dimidiam  effluxerunt,  quibus  praegressis  aer 
per  fistulam  penetravit.  Nunc  pluries  in  die  ob- 
ligabatur vulnus.  Literne  vero  aegrota  initio 
hoc  sumpsit: 

lnf.  herbae  Millefolii 
fex  5vi  parati)  §vi 
adde 

Liquor,  annnon.  anisat.  3* 

Syr.  simpl.  5 i 

MDS.  Omni  bihorio  cochlear  majus  sumendum. 

Qua  mixtura  per  aliquod  tempus  adhibita, 

tum  decoctum  chinae  regiae  datum  est,  cui  primo 

elixir.  acidum  Hali  er  i,  postea  vero  spiritus 

sulfurico  - aethereus  additus  est.  Accepit  enim 

aegrota  primo: 

v$  Decocti  Chinae  regiae 
(ex  parat.)  §vi 
adde 

Elixir.  acid.  Halleri  3i 
Syr.  Cinnamomi  §i 

MDS.  Omni  bihorio  cochlear  majus  sumatur. 
Postea  vero  praescriptum  est: 


12 


$ Decocti  Chinae  regiae 
(ex  parati)  gvi 
adde 

Spirit.  sulfurico  - aether.  3fi 
Syr.  Cinnamomi  §i 

MDS.  Omni  biliorio  cochlear  majus  sumendum. 
Qua  aegrotam  tractandi  methodo  per  plures  I 

hebdomades  continuata,  in  dies  minus  puris  ef- 

■ 

fluit,  et  denique  plane  desinit.  Sinistri  autem 
pectoris  lateris  ambitus  valde  est  minutus,  at- 
que totum  hoc  latus  manifeste  collapsum  est,  et 
respiratione  paulo  tantum  elevatum.  Vires  quo- 
que in  dies  evidenter  augebantur,  ita  ut  aegrota 
mox  in  bonam  valetudinem  restituta,  instituto 

relicto,  domum  redierit. 

- - 

• ^ • • * t 

Altera  morbi  historia,  qua  de  aegroto  em- 
pyemate affecto  agitur,  qui  paracenthesi  quidem 
facta,  postea  tamen  mortuus  est. 

G.  0.  aetatis  annum  decimum  nonum  agens, 
cujus  parentes  satis  quidem  validi,  ipse  tamen 
inde  a primis  aetatis  annis  erat  corpore  debilis, 
lacillinieque  irritabatur.  Quamquam  enim  nun- 
quam morbo  vehementiore  corripiebatur,  sem- 

per  tamen  et  oppressione  pectoris  et  tussi  ple- 
rumque sicca  vexabatur.  Omnia,  quae  ad  per- 
ficienda vire>s  erant  necessariae,  efficere  non  po- 
terat, nisi  dolores  Jateris  pungentes  sentiret. 
Quali  constitutione  praeditus  subito  in  morbum 
incidit,  qui  omnia  pleuritidis  acutae  symptomata 
offerebat.  Medicus  igitur  aegrum  tractans,  sta- 
tim  venaesectione  instituta,  tartarum  emeticum  ad- 
hibuit ea  formula,  quam  Cei.  Peschier  tanto- 
pere laudat,  quo  facto  morbus  fere  prorsus  de- 
pulsus erat.  Hebdomade  autem  praeterita  quum 
aegrotus  litteris  scriptis  animum  vehementer  in- 
tendisset, exacerbatio  intravit,  atque  non  multo 
post  humores  effusi  in  thorace  animadverteban- 
i tur.  E vestigio  igitur  hirudinibus  quindecim  at- 
que emplastro  vesicatorio  applicatis,  remedia  ad 
alvum  ciendam  atque  diuresin  augendam  adhibe- 
bantur, ut  effusionis  finis  statueretur.  Pulsus 
etiam  frequens,  parvus,  tensus,  atque  urina  flam- 
mea et  clara  diagnosin,  quam  exploratio  acu- 
stica praebuerat,  confirmabant.  Tussis  tamen 
nulla,  nullum  sputum,  nulla  fere  dyspnoea,  sym- 
ptomata, quae  fere  semper  e quaqua  orga- 
norum pectoris  affectione  sequi  solent. 

Post  aliquod  autem  tempus,  pulmo  dexter 
tantopere  erat  compressus,  qui  auri  ad  pectuss 
admotae  nullum  fere  praeberet  murmur  respira- 1| 
toriuin,  quod  superiore  tantum  pectoris  parte  per— | 
cipiebatur.  Quod  simul  dextrum  thoracis  latus  i 
multo  magis  prominebat  sinistro.  Febris  jam  i 
perpetuo  aderat,  vires  decrescebant,  macies  in 
dies  major , atque  respiratione,  quae  omnino  dif- 
ficile perficiebatur,  sinistrum  tantum  latus  tolle- 
batur, dextrum  non.  Sed  et  tussis  et  sputa  nunc 

i 

quoque  prorsus  desiderabantur. 

In  costarum  interstitiis  oedema  quidem  ex- 
stitit, sed  variis  rebus  frustra  adhibitis,  humores 
effusi  ad  superficiem  duci  non  potuerunt. 

Quibus  igitur  omnibus  collatis  medicus  ope- 
rationem empyematis,  quod  adesse  manifestum 
esset,  se  instituere  statuit.  Qua  inter  costam 
septimam  atque  octavam  instituta,  parva  tantum 
subflavi,  aquosi  fluidi  copia  effluit,  cui  materia 
caseosa  admixta  erat.  Sed  aegrotus  minus,  quam 
speraverat  medicus,  symptomatibus  molestis  li- 
beratus est.  Nonnullis  autem  post  operationem 
factam  horis  praeterlapsis,  tota  corporis  super- 
ficies sudore  profuso  tecta  atque  urina  excreta 
est  copiosissima,  colore  subflavo  induta,  quam- 

quam  antea  semper  eoiore  fuerat  flammea.  Po- 
stea quoque  fluidum,  quod  per  vulnus  operatione 
inflictum  effluebat,  copiosius  atque  puris  magis 
magisque  similius,  ita  ut  post  duas  hebdomades 
nullus  erat,  quin  pro  pure  haberet,  cujus  in  die 
unciae  fere  sex  effluebant.  Tunc  vero  aegrotus 
et  diarrhoea  et  dysuria,  qua  jam  antea  saepius 
laboraverat,  valde  corripiebatur.  Quum  simul 
vulneris  ambitus  magis  magisque  diminueretur 
atque  tandem  fere  plane  esset  obstructus,  op- 
pressione pectoris  aegrotus  afficiebatur  et  febris 
rursus  crescebat,  quae  nunc  febris  hecticae  in- 
( dolem  evidenter  habebat.  Tussis  exorta  est  ve- 
li hemens,  initio  sicca.  Postquam  vero  aegrotus 
1 per  nonnullos  dies  pus  sapere  sibi  visus  est, 
( sputa  denique  nonnulla  purulenta  ejecit,  quorum 
( qualitates  puri  ex  vulnere  effluenti  plane  responde- 
bant, atque  nonnunquam  strias  continebant  cruentas. 
■ Quo  modo  hoc  quoque  in  casu  factum  est,  ut 
pus,  operatione  quidem  instituta,  etiam  per  bron- 
i chia  tamen  ex  organismo  removeretur,  quum,  quin 
per  vulnus  efflueret,  impediretur. 

Ut  vero  aegrotus  semper  cura  idonea  neces- 
sariaque frueretur,  medicus  tractans  eum  clinico,  di- 
rectore Truestedt  florenti  curandum  tradidit. 

Aegrotus  igitur  receptus  valde  emacuerat,. 
vires  fere  prorsus  deficiebant,  ita  ut  lectum  re- 
linquere non  posset,  pulsus  frequens,  in  sexa- 
gesima horae  parte  centies  decies  micans,  orn-  i 
nino  aderat  febris,  quae  omni  et  corporis  et 
animi  irritamento  vehementissime  excitabatur. 

Per  vulnus,  operatione  factum,  nunc  fere 
plane  clausum,  nihil  effluebat  puris,  quare  op- 
pressionem pectoris  valde  conquerebatur  aegro- 
tus, quae  interdum,  tussi  vehementi  orta  atque 
sputis  purulentis  cruentisque  jeectis  minor  erat. 
Totum  thoracis  latus  dextrum  erat  applanatum, 
et  mamma  dextra  atque  humerus  dexter  multo 
magis  dependebat  sinistro. 

Percussio  inde  a pulmonis  dextri  radice  so- 
num exhibuit  minus  clarum,  obtusum  atque  de- 
bilem, supra  vulnus  clarior  erat,  atque  in  tota 
sinistra  parte  clarissimus  percipiebatur.  Aus- 
cultatione  quoque  instituta  murmur  respiratorium 
infra  vulnus  desideratum  supra  debile  audieba- 
tur, in  sinistro  vero  latere  puerile.  Loquendo 
in  dextra  media  thoracis  parte  juxta  sternum 
pectoriloquia , bronchophonia  in  superiore  hujus 
lateris  parte  audiebatur. 

Ne  autem  pus  longius  in  Ccivo  thoracis  re- 

maneret,  vulnus  fere  clausum  spongia  cerata  di- 
latatum est,  quo  facto  pus  libere  effluit,  atque 
tussis  sputaque  purulenta  plane  cessarunt,  febri 
ipsa  remissa.  Specillum  jam  per  fistulam  indu- 
ctum tres  circiter  pollices  promoveri  poterat, 
tum  vero  quin  magis  promoveretur  ubique  impe- 
diebatur. Qua  re  pus  sacco  esse  circumdatum 
manifestum  erat,  quem  saccum  cum  broncho  ali- 
quo esse  conjunctum  eo  apparebat,  quod,  fistula 
pectoris  obstructa,  statim  tussiendo  sputa  ejecta 
erant  purulenta,  quae,  fistula  iterum  dilatata,  ita 
ut  pus  sine  omni  impedimento  effunderetur,  plane 
cessarunt.  Magis  autem  haec  opinio  eo  confir- 
matur, quod,  spongia  illa  cerata  remota  atque 
magna  puris  copia  eflfusa,  aeger  facile  aerem 
inspiratum  per  fistulam  poterat  expellere. 

Quum  igitur  aeger  omnino  secundum  indi- ' 
cationes  tractaretur,  per  annum  modo  melius 
modo  pejus  se  habebat,  omnino  vero  vires  ma- 
gis magisque  decrescebant,  denique  febris  he- 
ctica  nunquam  aegrotum  reliquit,  ita,  ut  anno 
fere  praeterlapso,  defunctus  sit. 

SECTIO  CADAVERIS. 

Ut  omnino  in  empyemate,  quod  per  longius 

tempus  exsistit,  fieri  solet,  thoracis  forma  evi- 
denter erat  mutata,  et  dextrum  quidem  latus' 
adeo  erat  collapsum,  ut  spatium  inde  a secunda* 
ad  octavam  usque  costam  magis  concavum  quam  i 
convexum  esse  videretur.  Sinistrum  autem  la- 
tus normae  respondebat. 

Thorax  lege  artis  apertus  est.  Quum  vero 
fmes  costarum  cartilaginei  lateris  affecti  incide- 
rentur, magna  puris  e flavo  viridescentis  erupit 
copia,  quod  sterno  remoto  in  abscessu  ubique 
clauso,  inter  anteriorem  dextri  pulmonis  margi- 
nem atque  pleuram,  quae  ei  respondebat,  costa- 
lem sito  infuisse  elucebat,  qui  inde  a quarta 
ad  octavam  usque  costam  pertinebat.  Pure 
jam  plane  ejecto , tam  in  sterno  quam  in 
dextra  pulmonis  parte  ad  sternum  spectante, 
pseudomembrana  cartilaginea,  sacciformis  vide- 
batur, quae  illud  pus  congestum  continebat.  Re 
igitur  accuratius  explorata  in  superiore  hujus 
sacci  parte  foramen  deprehendebatur,  per  quod 
calamus  facile  potuit  perduci,  atque  quod  cum 
broncho  aliquo  conjunctum  erat.  Haud  dubium 
est,  quin  hoc  foramen  fuisset,  per  quod,  aegro 
vivo,  aer  inspiratus  in  saccum  intraverat,  quo 
relicto  per  fistulam  secessit.  Totus  pulmo  dex- 

ter  valde  erat  repressus  ad  partem  posteriorem 
et  sinistram  thoracis,  quacum  membranis  spuriis 
crassis,  fere  cartilagineis  erat  concretus.  Uter- 
que autem  pulmo  tuberculis  prorsus  erat  liber, 
et  cor  vasaque  magna  normae  erant  consona. 


Tertius  affertur  casus,  quo  empyemate  resor- 

iptione  remoto,  aegrotus  in  bonam  valetudinem 

restitutus  est. 

J.  W.,  med.  Doctor,  viginti  quatuor  annos 
natus,  nullo  ad  hoc  usque  tempus  morbo  corre- 
ptus, neque  cachectico,  nec  scrophuloso  nec 
phthisico  habitu  instructus , subito  doloribus  si- 

inistri  lateris  pungentibus  affectus  est.  Tussis 

\ . 

nulla,  nullum  sputum,  sed  respiratio  brevis,  dif- 
) ficilis,  febris,  insomnia,  ut  breviter  dicam,  omnia 
I pleuritidis  acutae  symptomata  offerebat.  Ipse 
medicus,  ipse  se  tractabat.  Venaesectionem 
1 ergo  instituit,  et  ut  obstructione,  quae  aderat, 
liberaretur,  natri  sulpburici  unciam  aqua  solutam 
sumpsit,  quo  facto  symptomata  quidem  mitigata 
non  plane  tamen  cessarunt.  Oppressio  enim  pe- 
I ctoris,  respiratio  brevis  et  febris  remanebant. 
Aegrotus  in  sinistrum  tantum  latus  incumbere 

2* 

poterat,  simulatque  in  dorsum  aut  latus  dextrum 
incumbere  studebat,  maxima  oppressione  et 
tussi  sicca  correptus  est.  Quum  vero  magis» 
magisque  vires  decrescerent,  atque  aegrotus  j 
domi  cura  idonea  necessaria  careret,  hic  etiain 
in  clinicum  receptus  est. 

Respiratio  jam  erat  brevis,  inspiratio  profunda 
cum  labore  tantum  fieri  poterat,  atque  revera  facta 
dolores  sentiebat  pungentes  sinistri  lateris  aeger, 
loquela  interrupta  et  difficilis.  In  sinistrum  tan- 
tum latus  incumbere  poterat  ; simulatque  in  dor- 
sum aut  dextrum  latus  incumbere  studebat,  op- 
pressione et  tussi  sicca  corripiebatur.  Cutis  erat 
sicca  et  calida,  et  maxima  vexabatur  aeger  siti. 
Pulsus  frequens,  durus,  tensus,  lingua  rubra,  alvi 
dejectio  parva,  nec  non  urina  flammea  et  clara. 

Percussio  in  sinistro  thoracis  latere  sonum 
exhibebat  usque  ad  mammam  obtusum,  supra 
quam  magis  erat  clarus,  murmur  respiratorium  in 
superiore  tantum  hujus  lateris  parte  audiebatur, 
in  inferiore  vero  plane  deficiebat,  atque  in  me- 
dia parte  primis  diebus  aegophonia  certissime 
percipiebatur,  quae  postea  percipi  non  poterat. 
Dextri  autem  lateris  sonus  prorsus  normalis,  cla- 
rissimus, et  susurrus  respiratorius  fere  puerilis  ' 


21 


erat.  Sinistrum  thoracis  latus  dextro  extensius, 
interstitia  intercostalia  latiora  plenioraque  et  re- 
spiratione dextrum  tantum  latus  tollebatur,  sini- 
stri vero  superior  tantum  pars. 

Pulsus  frequens  et  durus,  dolores  pungen- 
tes, qui  mitigati  quidem,  aderant  tamen,  et  om- 
nia alia,  quae  morbus  offerebat  symptomata,  in- 
flammationem pleurae  adhuc  adesse,  satis  super- 
que  confirmabant , qua  causa  venaesectio  iterum 
instituta  est.  Quo  dolores  pungentes  plane  de- 

I sinebant,  respiratio  aliquid  liberior,  atque  som- 
nus per  noctem  sequentem  erat  melior.  At  op- 
* pressio  pectoris  et  signa  physicalia  eadem  re- 

! manebant.  Aeger  igitur  sumebat  infusi  herbae 
Digitalis  (ex  9 i parati)  § vi , cui  additum  erat 
i kali  acetici  atque  magnum  ei  positum  est 

‘ vesicatorium  in  latere  affecto.  Quibus  per  plu- 
res  dies  adhibitis  oppressio  magis  niagisque  ces- 
i sabat,  respiratio  melius  effici  poterat,  sonus  vero 
in  sinistri  lateris  parte  inferiore  semper  erat  ob- 
tusus, ubi  murmur  respiratorium  nunc  quoque 
desiderabatur.  Aegophonia  jam  vero  audiri  non 
poterat. 

Quali  curatione  per  longius  tempus  contio 
nuata,  omnia  morbi  symptomata  sensim  pedetenlim- 

que  cedebant,  respiratio  in  dies  liberior,  sonus 
in  majore  sinistri  thoracis  ambitu  clarior,  mur- 
mur denique  respiratorium  ubique  audiebatur, 
uno  tantum  loco  tres  vel  quatuor  pollices  sub 
mamma  sinistra  excepto.  Quum  eodem  modo 
vires  quoque  crescerent,  aegrotus,  sex  fere  heb- 
domadibus praeterlapsis  sanatus  clinicum  reliquit. 

Omnibus  igitur  symptomatibus  collectis,  em- 
pyema, ex  pleuritide  neglecta  ortum  adfuisse 
verisimillimum  est,  quod  resorptione  sensim  pe- 
detentimque  remotum  sit.  Quum  vero  aegrotus 
in  bonam  valetudinem  restitutus  sit,  quare  ca- 
daveris sectione  diagnosis  confirmari  non  potue- 
rit, empyema  adfuisse  pro  certissimo  habere 
non  poteram,  nisi  postea  ea,  quae  fuisse  suspi- 
catus erani,  revera  facta  cognossem.  Tribus 
enim  mensibus  praeterlapsis  J)r.  W.  typho  ce- 
rebrali affectus  hoc  in  clinico  defunctus  est.  Jam 
igitur  cadaveris  sectione  facta,  illo,  quo  murmur 
respiratorium  semper  desideratum  erat,  loco  ad- 
haesiones invenimus,  pseudomembranis  crassis, 
cartilagineis  fere,  colore  e rubro  albicantibus 
compositas.  Nunc  igitur  antea  empyema  revera 
adfuisse,  certum  est. 


Jam  supra  monuimus,  tres  esse  vias,  quibus 
n empyema  ex  organismo  possit  removeri.  Ejici- 
i)  tur  enim  aut  per  bronchia  aut  per  thoracis  te- 
5 gumenta  aut  resorbetur,  quod  ex  casibus  tribus 

Jf  • * V v 

[i  allatis  satis  superque  elucere  puto.  Quod  vero 
i non  solum  est,  quod  nobis  oblatum  sit,  sed  vi- 
I dinius  quoque,  cujus  sit  qualitatis  exsudatio,  ex 
pleuritide  chronica  secuta,  et  quo  differat  em- 
pyema  ab  exsudatione  pleuritidis  acutae.  Nam- 
que pleurae  inflammationem,  quae  membrana  est 
i serosa,  inaximopere  inclinare  in  exsudationem 
exire  satis  confirmatum  est.  Inflammatione  acuta 
hoc  fluidum  effusum  semper  est  serosum,  colore 
flavum  atque  perlucidum,  floccis  majoribus  et  mi- 
noribus, materiae  caseosae  similibus  intermixtis. 
Quo  magis  vero  inflammationis  vis  fracta  sit, 
quo  magis  in  chronicam  abeat,  eo  magis  exsu- 
datfo  fit  turbida,  eo  magis  evanescunt  flocci  isti, 
eo  similius,  ut  breviter  dicam,  effusum  puris,  do- 
nec denique  a puri  nihil  differt.  Quod  revera 
sic  se  habere,  casus  alter  supra  narratus  optime 
docet.  Primis  enim  post  paracenthesin  factam 
diebus  fluidum  serosum  flavum  atque  clarum,  floc- 
cas  illas  continens  effluit,  qui  postea  magis  ma- 
gisque turbidum  flebat  et  denique,  nullo  inflam- 

Hiationis  aculae  symptomate  viso  pus  ipsum 
erat. 

Quanti  sint  momenti  hoc  in  diagnoscendo 
morbo  signa  physicalia,  quisquis,  qui,  quo  modo 
morbus  influat  in  pulmones  bene  sciat,  facile  in- 
tolli get.  Quo  major  enim  fit  exsudatio,  quo  mi- 
nus igitur  thoracis  vacuum,  eo  minus  pulmo  in 
respirando  explicatur,  eo  magis  reprimitur,  eo 
magis  quoque  percussio  sonum  praebet  obtusum, 
eo  minus  murmur  respiratorium  percipitur.  Qui- 
bus respectis  saepissime  miratus  sum,  quid  sit 
causae,  quare  multi  viri  clarissimi  signa  physi- 
calia in  pectoris  morbis  diagnoscendis  minoris 
aestiment.  Nomiuuquam  quidem  auscultationem 
quoque  et  percussionem  non  praebere,  quae  eas 
praebituras  putavimus,  nemo  est,  qui  negat.  Quid 
vero  est,  quod  nunquam  fallatur. 

Cadaverum  autem  sectione  facta,  fere  sem- 
per  invenimus  illas  pseudomemhranas  crassas* 
atque  in  ultimo  casu,  a me  allato,  ex  his  pseu- 
domembranis,  quae  aderant,  antea  empyema  ad- 
fuisse conclusi.  Momentosissimae  sunt  hae  pseudo- 
membranae.  Vim  enim  medicatricem  naturae  hic 
quoque  maxime  valere  ostendunt.  Organis- 
mus enim  omnia  aliena,  omnia  obnoxia  aut  re-> 

movere,  aut,  hoc  non  valens,  separare  ta- 
imen  semper  studet.  Ad  alterum  igitur  efficien- 
dum, exsudatione  serosa  finita,  alia  quoque  pro- 
creatur materia,  plastica  sive  lymphatica,  quae 
aliena  ad  sacci  instar  circumdet  atque  ah  orga- 
nismo separet.  Hic  vero  saccus  organicus  est, 
quo  fit,  ut  exsudatum  ipsum  resorbeatur.  Quae 
resorptio  si  alacre  fit,  sacci  illius  parietes  con- 
crescunt, quo  facto  pseudomemb ranae  fibrosae, 
cartilaginosae,  saepius  adeo  ossificatae  inveniun- 
tur, quae  pulmonibus  liberius  motis,  sensim  pe- 
detentimque  filamenta  longa  fiunt  atque  denique 
plane  evanescunt  nonnunquam.  Multo  vero  sae- 
pius, pulmo,  humoribus  effusis,  qui  longius  tem- 
pus, quin  functiones  exerceat  impediverint,  fa- 
cultatem extendendi  perdidit  et  repressa  manet, 
atque  nunc  natura  omnia  abnormia  eo  studet  tol- 
lere, ut  spatium  vacuum  in  thorace  ortum  dimi- 
nuat. Totum  enim  thoracis  latus  affectum  ap- 
planatur,  et  humerus  atque  mamma  lateris  affecti 
multo  magis  dependent,  quam  alius  lateris,  quod 
casibus  a me  explicatis  satis  confirmatur. 

De  altero  casu  verba  faciens,  paracenthesi 
quidem  facta,  attamen  aegrotum  defunctum  esse 
dixi,  quo  uie  invito  facile  fieri  possit,  ut  aliquis 

hanc  operationem  ad  empyema  sanandum  minus 
aptam  prorsus  rejiciendam  opinetur.  Quod  vero 
esse  qui  putet,  valde  errat.  Nobis  enim,  qua 
ratione  natura  empyema  removere  studeat,  accura- 
tius observantibus,  paracentliesin  plurimum  na- 
turae sanandi  conamen  optime  adjuvare  manife- 
stum erit.  Saepissime  enim  in  empyemate  tumor 
ruber  inter  costas  oritur,  in  quo  fluctuatio  tactu 
certe  animadvertitur.  Artis  vero  auxilio  deficiente 
tegumenta  apto  tempore  perrumpi  non  possunt, 
quare  humores  effusi  longius  in  thorace  rema- 
nent, unde  magnum  damnum  aegroto  nasci  po- 
test. Cui  rei  ut  occurramus,  operatio  nobis  est, 
quae  e vestigio  instituatur,  nisi  est,  quid  opera- 
tionem fieri  vetet.  Sunt  autem  conditiones,  quae 
operationem  modo  fieri,  modo  omitti  constituant. 
Operatio  enim  non  semper  tam  levis  est,  quae, 
si  non  suo  tempore  perficitur,  aegroto  vitam  in 
praeceps  adducat. 

Haec  igitur  fere  de  operatione  statui  possunt. 

1.  In  Empyemate  saccato,  in  quo  in  univer- 
sum resorptio  fluidi  vix  speranda  erit,  potius  et- 
si cum  aere  externo  non  communicatur,  post  ali- 
quot tempus  in  dissolutionis  statum  transire  po^- 

test,  operatio  indicata  est.  Attamen  diagnosis 
hic  difficillima. 

2.  In  hominibus  satis  robustis,  non  nimis  ir- 
ritabilibus, neque  cachexia,  neque  pulmonum  ullo 
vitio  laborantibus,  ubi  Empyema,  ex  inflamma- 
tione ortum,  locale  quasi  malum  perdurat,  opera- 
tio itidem  facienda  erit.  Quo  in  casu  quum  a 

methodo  derivante  resorptionemque  augente  plu- 

\ 

limum  exspectari  possit,  operatio  tamen  in  eos 
tantum  casus  restringenda  esset,  ubi  collectio 
major  est,  quam  ut  ex  diuturniore  remediorum 
interno  usu  maximum  damnum  aegroto  non  oriatur. 

3.  Si  secretio  propter  statum  inflammatorium 
aut  alias  propter  causas  perdurat,  operationis 
eventus  valde  dubius;  qua  facta  exsudatio  au- 
getur, atque  suppuratione  profusiore  mors  acce- 
lerari potest.  Collectione  vero  majore,  ita  ut 
dyspnoea  in  dies  crescat  et  mortem  minitetur 
suffocatoriam , ad  paracenthesin  est  fugiendum, 
quippe  quod  „ remedium  anceps  tamen  melius  sit 
quam  nullum.44 

4.  Complicatione  cum  pneunio  - thorace  ope- 
rationis eventus  itidem  valde  dubius,  sive  ex 
humore  dissoluto  sive  ex  communicatione  inter 
bronchia  et  cavum  pleurae  ortus  sit. 

5.  In  senibus,  in  hominibus  cachecticis  in 
stadio  colliquativo,  complicatione  cum  pulmonum 
morbis,  praecipue  phthisi,  operatio,  quippe  quam 
mortem  acceleraturam  verisimile  sit,  omnino  re- 
jicienda est,  nisi  indicatio  vitalis  adest. 

In  universum  spatium  quintam  inter  et  sex- 
tam atque  sextam  et  septimam  costam  in  an- 
gulo earum  ad  operationem  faciendam  aptissi- 
mum est;  attamen  ubi  nulla  signa  ad  sensus, 
qualia  sunt  tumor,  fluctuatio,  color  lividus,  lo- 
cum indicant,  ad  locum  destinandum  semper  et 
percussione  et  auscultatione  opus  est. 

V I T A. 


Ego,  Henricus  Fridericus  Arens,  natus 
Lengericae,  Guestphaliae  oppido,  die  primo  men- 
sis Augusti  anno  MDCCCXIV.  patre  Gustavo 
et  matre  Cliristina  egente  Banning,  quibus 

carissimis  parentibus  adhuc  superstitibus  gaudeo. 
Evangelicam  confiteor  fidem. 

Primis  literarum  rudimentis  in  schola  publica 
urbis  patriae  instructus,  Gymnasium  adii  Bilefel- 
dense,  quod  rectore  Clar.  Kroenig  laete  floret, 
ibique  quinque  per  annos  in  litteras  incubui.  Ma- 
turitatis testimonio  dimissus  Bonnam  me  contuli, 
ubi  ab  111.  Prof.  Walt  lier,  t.  t.  Rectore  magni- 
fico universitatis  Bonnensis  civibus  academicis 

adscriptus  et  ab  EI.  Prof.  Harless,  t.  t.  medi- 
corum ordinis  Decano  maxime  spectabili  in  al- 
bum ordinis  medici  relatus  sum.  Hasce  scholas 
ibidem  frequentavi:  111.  de  Calker  logicen  et 

psychologiam;  111.  de  Muenchow  pliysicen; 
IU.  T reviranus  botanicen;  III.  Noeggerath 
mineralogiam;  EI.  Goldfuss  zoologiam;  EI. 
May  er  et  Web  er  anatomiam  corporis  humani 
et  cadaverum  rite  incidendi  artem;  III.  Berge- 
m a nn  chemiam  theoreticam  corporum  anorga- 
nicorum;  EI.  Albers  encyclopaediam  et  metlio- 
dologiam  medicam  atque  pathologiam  generalem; 
EI.  N asse  anthropologiam.  Inde  ineunte  aestate 
a.  MDCCCXXXIV.  Berolinum  profectus  ibique 
a rectore  magnifico  111.  Strauss  in  universitatis 
civium  academicorum  numerum  receptus  et  a de- 
cano spectatissimo  111.  Buscli  inscriptus  hisce 
interfui  praelectionibus:  111.  Mueller  physiolo- 
giae, anatomiae  comparatae  et  anatomiae  pa- 
thologicae; EI.  Os  an  n materiae  medicae;  Cei. 
Hecker  pathologiae  speciali;  111.  Rust  chirur- 
giae  universali  et  speciali;  EI.  Juengken  arti 


ophthalmiatrici ; III.  Kluge  akiurgiae.  Hasce 
quoque  adii  scholas  clinicas:  medicas  111.  Bar- 
tels  et  Cei.  Wolff;  policlinicas  Cei.  True- 

stedt;  chirurgicas  III.  Rust;  ophthalmiatricas 
111.  Juengken. 

Praeterea  jam  per  annum  assistentis  secundi 
munus  in  clinico  instituto,  Cei.  Truestedt  flo-* 
irente  obii  atque  e tribus  mensibus  in  exercitu 
regio  viro  doctissimo  Krause  duce  medici  nu- 
| litaris  munere  functus  sum.  Omnibus,  quos  dixi, 
viris  illustrissimis  de  me  valde  meritis  summas 
gratias  ago  et  eorum  memoriam  pio  gratoque 

animo  servabo. 

* 

Tentaminibus  vero  et  philosophico  et  medico 
atque  examine  rigoroso  coram  gratiosa  facultate 
medica  superatis,  spero  fore,  ut,  dissertatione 
thesibusque  defensis  summi  in  medicina  et  chir- 
urgia honores  in  me  conferantur. 


THESES. 


1.  Sphaceli  causa  amputationem  fieri  non  licet. 

2.  Inflammatio  non  est  vis  vitalis  adaucta  sed 
irritatio  adaucta. 

3.  Empyema  inter  et  hydrothoracem  idiopathi- 
cum nonnisi  differentia  gradu  alis  est. 

4.  Mercurio  ad  depellendam  syphilidem  omnino 
carere  non  possumus. 


